สวัสดีค่ะ..หนูอายุ 24 ไม่โสดค่ะ ประจำเดือนหนูไม่ปกติค่ะ มาไม่ตรง และมาไม่ครบทุกเดือน ทิ้งช่วงอย่างต่ำ 2-3เดือน หรือมากกว่านั้น จนเมื่อ2ปีที่แล้วหนูปวดท้องน้อยมากปวดหน่วงๆจึงไปพบคุณสูติฯ ตรวจภายในและนัดอัลตราซาวด์ปรากฎว่าเจอซีสต์ในรังไข่ทั้งสองข้าง ข้างซ้าย 1.5 cm. ขวา 1 cm. และมีเนื้องอกที่ไม่ใช้เนื่อร้ายที่มดลูก 1 cm.ค่ะ ตอนนั้นไม่ได้ทำอะไรนอกจากนัดตรวจทุกๆ 6 เดือน และ 1 ปี ค่ะ ช่วงปีที่แล้วหนูไม่ได้ไปพบเลย เพราะไม่มีอาการปวดเลยค่ะ ประจำเดือนก็ยังทิ้งช่วงอยู่นะคะ แต่ปัจจุบันหนูคิดอยากจะทานยาคุมค่ะ เพราะมีพี่แนะนำว่าทานยาคุมจะช่วยปรับให้ประจำเดือนมาปกติ แต่ว่าช่วงนี้อาการเริ่มกลับมาค่ะ ปวดท้องน้อยมาก ประจำเดือนไม่มา หรือมาทีเหมือนคราบเลือดที่แห้งกรัก อยากทราบว่าแบบนี้หนูสามารถทานยาคุมได้มั้ยคะ จะมีผลกับก้อนเนื้อหรือซีสต์ฯมั้ยคะ หรือควรรักษาวิธีไหนก่อนดีคะ ขอบพระมากค่ะ
สวัสดีค่ะ จากที่เล่ามา หากเดิมไม่มีอาการปวดท้องน้อย แล้วต่อมามีอาการปวดท้องน้อยมากขึ้น ร่วมกับมีประวัติเป็นเนื้องอกจากเยื่อบุโพรงมดลูกเจริญผิดที่ กรณีนี้แนะนำให้ กลับไปพบแพทย์ที่เคยดูแลเพื่อตรวจดูว่า เนื้องอกได้ลุกลามทำให้มีอาการผิดปกตินี้หรือไม่นะคะหากเนื้องอกลุกลาม แพทย์อาจพิจารณายาฮอร์โมนที่ช่วยควบคุมเนื้องอกนี้และช่วยให้ประจำเดือนมาสม่ำเสมอค่ะสามารถอ่านเพิ่มเติมได้ที่นี่นะคะ